OpenLLM-France/wikimedia huggingface dataset:
# Idiakez leinua

Idiakez Gipuzkoako familia noblea izan zen, Espainiako errege-erreginen zerbitzuan nabarmendu zena XVI. eta XVII. mendeetan (Austriako etxeko erregeak). Leinuko kide nabarmenenak Alfontso Idiakez eta Joan Idiakez izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259408
# Idiakez dorrea

    Artikulu hau Azkoitiko eraikinari buruzkoa da; beste esanahietarako, ikus «Idiakez jauregia».
Idiakez dorretxea, Idiakez jauregia edo Etxe Beltz Azkoitiko (Gipuzkoa) jauregi bat da. Urola ibaiaren ertzean eta Azkoitiko Alde Zaharran dago, Jesusen Bihotza Agurgarriaren plazan, Barriken iturria eta Andre Mariaren Jasokundearen elizaren alboan.
Azkoitiko historiako bi une garrantzitsuetan agertzen da:
* 1456an Ahaide Nagusien arteko gerraldiaren gertakari baten lekuko izan zen, bertan Gipuzkoako ahaide nagusiek beren azken erronka kokatu baitzuten.
* 1838an , Karlos Maria Isidro Espainiakoa Beirako Printzesarekin bere barneko gela batean ezkondu zen.
Gaur egun Azkoitiko turismo erakargune nagusietakoa da, gehienbat egoera bikainean dagoen eraikinaren aurrealdeagatik. Han, baserri eran apainduriko ate apuntatu eta adobelatua bat nabarmentzen da.
2007an eraikina zaharberritu zuten.

## Erreferentziak

* ↑ "Hemen ezkondu zen, 1838an, karlisten lehen erregegaia, Carlos V.a izenez ezagutu izan zena, Beirako printzesarekin...". Idiakez jauregia hiru.com webgunean
* ↑ Etxe Beltz ikusgarri ageri da aldamioa kenduta. Urola Kostako Hitza egunkaria.

## Ikus, gainera

* Idiakez jauregia: Tolosakoa (Gipuzkoa), XVII. mendekoa.

## Kanpo estekak

* Idiakez jauregia hiru.com webgunean
* Idiakez dorretxea, Azkoitiko Udal webgunean.
* Datuak: Q9088820
* Multimedia: Torre Idiakez / Q9088820
# Idiakez jauregia

    Artikulu hau Tolosako jauregiari buruzkoa da; beste esanahietarako, ikus «Idiakez dorrea».
Idiakez jauregia edota Kasinoa Gipuzkoako Tolosaldea eskualdeko hiriburua den Tolosa udalerriko jauregia da. Tolosako Alde Zaharreko Plaza Zaharran dago, Tolosako udaletxetik hurbil.

## Historia

1605-1619 urteen artean eraikia izan zen. Bertan bizi izan zen Felix Maria Samaniego idazle alegialari guardiarra, 1775. urtean hiriko alkate izendatu zutenean.

## Eraikina

Euskal barrokoaren eredu. Ez du planta irregularrik eta lau aldetako teilatua du. Aurrealde edo fatxada latza, kuxindurazko harlanduz egina, klasizismoaren simetri eta zentralitate asmoen arabera. Aipagarria da ate nagusiaren dekoratua, balkoi nagusiarekin bat egiten duena. Miguel Aranburu lege-jakitunaren armarria, 1697an Gipuzkoako Foruen Bilduma idatzi zuenarena.

## Ikus gainera

* Idiakez dorrea, Azkoitian dagoen dorretxea.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Idiakez jauregiari buruzko artikulua Hiru.com webgunean
* Eraikuntza historikoak. Tolosako Udal webgunea.
* Datuak: Q12259406
* Multimedia: Idiakez Jauregia / Q12259406
# Idiakez kalea (Donostia)

Idiakez kalea :
| Donostia, Erdialdea ||
| Herrialdea Lurraldea | Euskal Herria Gipuzkoa |
| Idiakez kalea Idiakez kalea Idiakez kalea ||
| Koordenatuak: | 43°19′13.71″N 01°58′52.50″W﻿ / ﻿43.3204750°N 1.9812500°W﻿ / 43.3204750; -1.9812500 |
Idiakez kalea Gipuzkoako Donostia hiriburuko kale bat da. Erdialdean dago. Gipuzkoa plaza eta Andia kalearen arteko elkargunean hasi eta Askatasunaren etorbidea eta Bergara kalea elkargunean amaitzen da.
Izena Idiakez leinuko senideen omenez darama.

## Leku interesgarriak

Idiakez kalearen inguruan honako eraikin, kale, plaza eta leku nabarmen hauek daude:

### Eraikinak

* Gipuzkoako foru jauregia.
* Gipuzkoako foru jauregia eta Gipuzkoa plaza.

### Plazak

* Gipuzkoa plaza
* Gipuzkoa plazako arkupeak.

### Kaleak

* Kamino kalea
* Askatasunaren etorbidea
* Bergara kalea
* Askatasunaren etorbidea.

## Kanpo estekak

* Datuak: Q25478852
* Multimedia: Calle de Idiakez, Donostia-San Sebastián / Q25478852
# Hôtel de Ville (Bordeleko tranbia)

Hôtel de Ville Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
B linea (Bordeleko tranbia) :
* Datuak: Q7604249
* Multimedia: Hôtel de Ville tram stop / Q7604249
# Höchberg

Höchberg Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 9.210 biztanle zituen 7,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q508445
* Multimedia: Höchberg / Q508445
# Hôtel Meliá Paris La Défense

Hôtel Meliá Paris La Défense, Frantziako Courbevoie hiriko La Défense finantza barrutian dagoen eraikin bat da, hotel moduan aritzen dena. Jatorrizko etxeorratza 2015ean eraiki zuten eta 83 metro zituen.
19. solairuan jendeari irekitako taberna dago La Défense eta Parisko ikuspegi panoramikoak dituena.

## Erreferentziak

* ↑ (Frantsesez)Hotel Melia Paris La Défense
* ↑ (Frantsesez)13/02/2015 - VINCI IMMOBILIER LIVRE L’HÔTEL 4 ÉTOILES MELIÁ PARIS LA DÉFENSE
* ↑ (Frantsesez)LE SKY BAR & LOUNGE

## Kanpo estekak

* (Frantsesez) Hôtel Meliá Paris La Défense
* Datuak: Q105996005
# Hôtel des Invalides (filma)

Hôtel des Invalides 1951ko Georges Franju frantziar zinema zuzendariaren film dokumentala da.

## Argumentua

Oharra: Atal honek istorio osoa edo amaiera argitzen du.
Dokumental honek garai batean gerra beteranoentzako ospitale eta museo militar izandako Parisko Hôtel des Invalides eraikin enblematikoan zehar ibilbidea egitea proposatzen digu.

## Erreferentziak

* ↑ www.sansebastianfestival.com

## Kanpo estekak

* Datuak: Q12137533
# Hôtel du Palais

Hôtel du Palais Biarritzen dagoen jauregia izan zen, egun bost izarreko hotela dena. 1993ko abenduaren 24an Frantziako monumentu historiko bilakatu zen.

## Eraikina

Napoleon III.aren emaztea zen Eugenia de Montijok bere udako egoitza eraiki zuen 1854an Bigarren Inperio estiloan. Lehendabizikoz Villa Eugénie izena izan zuen 1893an hotel bilakatu arte. Orduan egungo Hôtel du Palais izena hartu zuen.

### Historia

Lehendabiziko villa Eugenia de Montijok udako egoitza izan zen. 1854ko uztailean, Napoleon III.ak Biarritzen etxe bat eraikitzea erabaki zuen, ziur asko emazteak hala eskatua. Hippolyte Durand aukeratu zuen eraikina diseinatzeko, inspektorea Louis-Auguste Couvrechef izanik. Hala ere, 1855eko ekainean Auguste Couvrechefek Durand ordezkatu zuen jabeek lehendabizikoaren lana klasikoegia uste zutelako.
Enperatrizen izena omentzeko, eraikina E itxura hartu zuen. Hamar hilabetetan eraikia, 1855ean inauguratu zuten. Horretarako jai handiak egin zituzten Biarritzen.
1859an, Gabriel-Auguste Ancelet Paue eta Biarritzen zituzten egoitzen arkitekto bilakatu eta zati berria eraiki zuen. 1864 baino lehen Auguste Lafollyek ordezkatu zuen eta beste zati bat eraiki zuten 1867an.
1873an enperadoreak hil eta enperatriz jabe berri bihurtu zen. Honek 1880an "Banque de l'Union Parisienne"ri saldu zion. Bankuak hotel-kasino, «Palais Biarritz» izenekoa, eta gero 1893an hotel bilakatu zuen. Bertatik Europako errege-erreginarik ezagunenak pasa ziren, tartean Viktoria I.a Erresuma Batukoa edo Sissi.
1903ko otsailaren 1ean erre eta 1903 eta 1905 artean berreraiki zuten. Hotel berriak 120 gela eta 33 suite zituen. Horretarako Édouard-Jean Niermans arkitektoak fatxadak mantendu zituen. Hormigoi armatu erabili zuen eta Paul Gervaisen muralak kokatu zituen jatetxean, Jason edo Urrezko ahari-larrua irudikatzen zituztenak.
Egun Biarritz eta Euskal Herri osoko hotelerik nagusienetariko bat da.

### Ezaugarriak

* 154 gela eta suite, tartean 152 m² Eduardo VII.arena eta 177 m²Alfontso XIII.arena
* Hiru jatetxe: la rotonde, villa Eugénie eta Hippocampe
* Taberna inperiala
* Spa inperiala: fitness, igerilekua, sauna, spa eta golf
* Sarrera zuzena hondartzara

## Galeria

* Hôtel du Palais
* Parkea
* Hondartza handia
* Urrutira.
* Hôtel du Palais
* Urrutira.

## Erreferentziak

* ↑ Mérimée datu-basea

## Bibliografia

* Catherine Granger. Ecole Nationale Des Chartes ed. L'Empereur et les arts : la liste civile de Napoléon III. ISBN 978-2900791714.. .

## Kanpo estekak

* (Frantsesez) Webgune ofiziala
* Datuak: Q3146296
* Multimedia: Villa Eugénie / Q3146296
# Hôtel de Police (Bordeleko tranbia)

Hôtel de Police Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
* Datuak: Q98573318
# Hôtel de Ville (Parisko metroa)

Hôtel de Ville (Udaletxea, Herriko etxea edo Hiriko etxea, euskaraz) Parisko metroaren geltokia da, Paris udalerriko IV. barrutian kokatuta dagoena, place de l'Hôtel de Ville-Esplanade de la Libération azpian.
Geltokia 1900eko uztailaren 19an ireki zen, Parisko metroaren linea inauguratzearekin batera.

## Sarbideak

* Rue de Rivoli
* Rue du Renard
* Rue de la Coutellerie
* Avenue Victoria
* Hôtel de VIlle
* Rue de Lobau

## Historia

Geltokia 1900eko uztailaren 19an ireki zen, linearen eraikuntzarekin.
Gerora, lineko nasak 1935ko apirilaren 28an ireki ziren.
linearen automatizazio-lanen barruan, 2009ko martxoaren 21 eta 22an arteko asteburuan jaso ziren horren nasak, eta, ondoren, 2010eko apirilean, ate tranpalez hornitu zituzten.

## Konexioak

| | Bastille-Saint-Antoine | Bastille |
| RATP | 69 76 | 29 87 91 |

## Irudiak

* Val d'Oise argimutila
* Val d'Oise argimutila
* Tren bat geltokian
* Geltokiko nasak

## Erreferentziak

* ↑ «SYMBIOZ - Metroaren Erretegia» www.symbioz.net (Noiz kontsultatua: 2020-07-14).

## Ikus, gainera

* Parisko metroa
* Parisko metroaren geltokiak
* 1. linea (Parisko metroa)
* 11. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q968939
* Multimedia: Hôtel de Ville (Paris Metro) / Q968939
# Hôtel des Amériques

Hôtel des Amériques 1981. urtean André Téchinék eginiko filma da.

## Sinopsia

Oharra: Atal honek istorio osoa edo amaiera argitzen du.
Biarritzen, Hélène anestesistak Gillesekin kotxe istripu arina izango du. Patauk horrela elkarturik, Gilles Hélèneren maitale bilakatuko da.

## Pertsonaiak

* Catherine Deneuve : Hélène
* Patrick Dewaere : Gilles Tisserand
* Étienne Chicot : Bernard
* Sabine Haudepin : Elise Tisserand
* Dominique Lavanant : Jacqueline
* Josiane Balasko : Colette
* François Perrot : Rudel
* Jean-Louis Vitrac : Luc
* Frédérique Ruchaud : Gillesen ama
* Francine Rabas : kutxazaina
* Jacques Dichamps : hotelaren bezeroa
* Michel Sauvage : SNCFren langilea
* Rosemary Linousy : bezeroa
* Michèle Ban de Loménie : Coletteren ama

## Kanpo estekak

* Webgunea imdb.com
* Datuak: Q378066
# Hôtel des Invalides

    Artikulu hau eraikinari buruzkoa da; film dokumentala gaitzat duena beste hau da: «Hôtel des Invalides (filma)»
Baliaezinak edo, frantsesez Hôtel des Invalides, XVII. mendeko (1671-1676) eraikin ikusgarri bat da, Parisko 7. barrutian dagoena, Eskola Militarretik 400 metrora; egun, Armadaren Museoa bertan dago.

## Historia

Eraikina Luis XIV.a Frantziakoa erregearen aginduz eraiki zen, etxerik gabe geratzen ziren gerrako beterano baliaezinentzat. Planoak Libéral Bruantenak dira, eta Jules Hardouin-Mansartek eraiki zuen.
Napoleon Bonaparteren hondarrak ditu bertan, Santa Helena uhartetik Parisera 1840an eraman zirenak, Luis Felipe Orleansekoaren ekimenez. 1940tik, haren seme Napoleon II.a Frantziakoaren eta anaia Joseph Bonaparteren hondarrak ere baditu, baita zenbait mariskalenak ere, horien artean, Louis Hubert Lyautey, Ferdinand Foch eta Philippe Leclercenak.

## Arkitektura

Multzo arkitektonikoa San Luisen kaperako bere urre koloreko kupulagatik (frantsesez, dôme) nabarmentzen da.

## Iruditegia

* Iparraldeko ikuspegia.
* Airetiko ikuspegia.
* Katedralaren kupula.
* Armetako patioa.
* Armetako patioa.
* Lehen Mundu Gerrako armistizioa sinatzeko erabili zen bagoia.
* Santa Barbara eguneko ospakizuna armetako patioan.
* Lorategiak.
* Napoleon Bonaparteren hilobia.
* Katedrala.
* Katedraleko bandera batzuk.

## Informazio praktikoa

* Helbidea: Place des Invalides, 75007 Paris, Frantzia
* Ordutegia:
** 10:00 - 18:00 apirilaren 1etik urriaren 31ra
** 10:00 - 17:00 azaroaren 1etik martxoaren 31ra
* Geltokiak:
** La Tour-Maubourg
** Ecole Militaire
** Invalides
** Varenne
** St François Xavier
** Invalides

## Kanpo estekak

* Hôtel des Invalides eraikinaren webgunea (Ingelesez)
* Hôtel des Invalides eraikinaren webgunea (Gaztelaniaz)
* Hôtel des Invalides eraikinaren webgunea (Frantsesez)
* Datuak: Q188977
* Multimedia: Hôtel des Invalides / Q188977
# Hypsirhynchus

Hypsirhynchus Dipsadidae familiako narrasti genero bat da. Antilletan bizi dira.

## Espezieak

* Hypsirhynchus ater (Gosse, 1851)
* Hypsirhynchus callilaemus (Gosse, 1851)
* Hypsirhynchus ferox Günther, 1858
* Hypsirhynchus funereus (Cope, 1862)
* Hypsirhynchus melanichnus (Cope, 1862)
* Hypsirhynchus parvifrons (Cope, 1862)
* Hypsirhynchus polylepis (Buden, 1966)
* Hypsirhynchus scalaris Cope, 1863

## Kanpo estekak

* Datuak: Q3144409
* Espezieak: Hypsirhynchus
# Indarrez

Indarrez Zarama musika taldearen lehenengo diskoa da, 1984. urtean taldeak argitaratutakoa.

## Partaideak

* Roberto Moso (ahotsa)
* Txus Alonso (gitarra)
* Javier Álvarez (baxua, ahotsa)
* Ernesto Alava (bateria)

## Grabaketa eta abestiak

1983 bi abestidun single pare bat grabatuak bazituen ere (Zaramaren erdian eta Nahiko), 1984an aurreneko diska luzea egitea erabaki zuen taldeak. Hasiera batean PAN BOT estudiotan (Bilbo) grabatzekoak ziren, baina Angel Altolagirrek gomendatuta Donostiako Tsunami estudiotan grabatu eta Discos Suicidas argitaletxeak atera zuen. Soinuak oihartzun handia du ordea eta ez da erabat garbia. 2013an Discos Suicidasek lana berrditatu zuen eta Nahiko, Ezkerralde eta Dana Niretzat kantak gehitu zizkion bildumari.
Taldearen abesti mitiko batzuk badira lan honetan, Goazen Borrokara, Zaramaren Erdian, Bildur Naiz, Beti Penetan eta Gasteizko Gaua. Taldearen ibilbide guztian zehar Beti Penetan abestiarekin kontzertuak amaitzeko ohitura zuten. Gasteizko Gaua abestia oso ezaguna bihurtu zen eta 1986an Montxo Armendarizen 27 ordu filman atera zen.
Itxoiten abestiaren hitzak Xabier Montoiak egin zituen eta Agur Betirako abestian Iosu Expósitok (Eskorbuto) hartu zuen parte.
Rock taldea bada ere hainbat estilotako abestiak aurkitzen dira diska honetan, hala nola, afterpunk (Hau da amaituko), reggaearen aireak (Gasteizko gaua), Stiff Little Fingers-en antzekoak (Bildur naiz, Edan ase arte, Zaramaren erdian)...

## EginRock

Zaramaren lehen diskoak zabalkunde handia izan zuen. 1984an bertan Egin egunkariak Egin Rock Txapelketa antolatu zuen. Egunkariaren irakurleek bozkak eman zituzten Hego Euskal Herriko lau herrialdeetako bakoitzean talde bat aukeratu eta laurekin azken kontzertu bat egiteko. Zaramak lortu zuen boto gehien Bizkaiko taldeen artean eta gainontzeko hiru lurraldeetako irabazleekin, Hertzainak (Araba), RIP (Gipuzkoa) eta Barricada (Nafarroa) jo zuen Gasteizko Mendizorrotza kiroldegian egin zen jaialdian.

## Azala

Gabriel Vecinok egin zuen azala. Pop art estiloan egindako azal koloretsua da eta bertan egunerokotasuneko hainbat elementu ageri dira, telebista, polizia, kopak, kiniela, autoak, hiria, tabakoa, betaurrekoak...

## Kantuen zerrenda

* Goazen Borrokara - 1:58
* Hau Da Amaituko - 2:23
* Edan Ase Arte - 2:49
* Gasteizko Gaua - 3:11
* Beti Penetan - 1:53
* Bildur Naiz - 3:11
* Indarrez - 2:40
* Kazaia Kopa Ta Porno Gogorra - 2:52
* Itxoiten - 3:23
* Agur Betirako - 2:25
* Urrezko Hondartza - 2:48
* Apurtu - 2:45
* Zaramaren Erdian - 3:15

### Bonus tracks (berredizioan)

* Nahiko - 3:25
* Ezkerralde - 2:26
* Dana Niretzat - 3:04

## Erreferentziak

* ↑ «Indarrez» www.badok.eus (Noiz kontsultatua: 2024-07-02).
* ↑ (Gaztelaniaz) 27 horas (1986) las Bandas sonoras. (Noiz kontsultatua: 2018-02-10).
* ↑ Indarrez. (Noiz kontsultatua: 2018-02-10).
* ↑ Txiribita. (2008-07-09). «ZARAMA - Indarrez (1984)» EKAITZALDI (Noiz kontsultatua: 2018-02-10).
* ↑ Nineuk. (2008-08-04). «FLORES EN LA BASURA: I EIBAR, JULIO 1984» FLORES EN LA BASURA (Noiz kontsultatua: 2018-02-10).

## Kanpo estekak

* Datuak: Q17634651
# Indartuz Aurrera

Indartuz Aurrera Espainiako Alderdien Legea onartu ondoren Ezkio-Itsason sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 156 izan ziren boto nuluak, emandako botoen %42,62.

## Ikus, gainera

* Espainiako Alderdien Legea

## Kanpo estekak

* Datuak: Q12259583
# Indartsuak (Eraztunen Jauna)

Indartsuak, Tolkienen legendarium ospetsuan eta Eraztunen Jauna eleberrian, Eskualdean bizi ziren hobbiten azpiarraza bat da.
Bere izenak dioen bezala, indartsuenak eta gorpuzkera sendokoenak izateagatik bereizten dira. Oinak eta eskuak handiagoak zituzten, eta bizar zantzuren bat zuten bakarrak ziren, kokotsean ile pixka bat baino gehiago ez zen arren. Ibaiei buruzko euren ezagutzagatik, Indartsuak, hobbit herrien artean, urari beldurrik ez zioten bakarrak ziren, eta igeri egiten eta itsasontziak eraikitzen zekiten.
Jatorrian, Rhovanionen bizi ziren, zehazkiago, Anduinen haranetan, ibaitik gertu, Zelai Gladioetan. Bertan, nagusiki, arrantzan aritu ziren.
Iletsuekin batera joan ziren mendebalderanzko euren bidaian Eguzkiaren Hirugarren Aroko 1150 eta 1300 bitartean. Baina, Mendi Lainotsuak zeharkatzerakoan, Pasabide Garaitik, gehienek, Bruinen ibaiaren ibilbidea jarraitu zuten, Tharbad ingururaino iritsi arte, Nin-in-Eiliph izeneko tokian ezarriz, geografikoki, euren jatorrizko lurraldearen oso antzerakoa baitzen. Talde bat, Angelua izeneko eskualdean ezarri zen, eta Alboekin eta Iletsuekin nahastu zen. Nazgûlen Jauna Angmarren ezarri zenean, Eguzkiaren Hirugarren Aroko 1300. urtean, talde hau, gainontzekoekin bizitzera joan zen, hegoaldean, eta soilik zati txiki bat itzuli zen Rhovanionera. Azken hauek izan ziren Gollumen arbasoak.
Eskualdera joan zirenean, Indartsuak, asko nahastu ziren beste herriekin, baina, nagusiki, Hegoaldeko Laurdenean eta Baranduin ibaitik gertu ezarri ziren. Istingako, Atzeluzeko eta Oreinetako biztanleek, Indartsuen odol zati handi bat zuten. Hobbit hauek izan ziren smialak uzten eta zenbait solairudun eta lastozko teilatudun zurezko etxe eta aletegiak eraikitzen lehenak.
# Indarzabal

Indarzabal Espainiako Alderdien Legea onartu ondoren Idiazabalen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 323 izan ziren boto nuluak, emandako botoen %23,19.

## Ikus, gainera

* Espainiako Alderdien Legea

## Kanpo estekak

* Datuak: Q12259585
# Indautxu Klinika

Indautxu Klinika Bilboko klinika pribatua da, Gordoniz kalean dagoena. 1954an Usparitxa Klinika izenpean sortua, 1980an egungo izena hartu zuen. 2000 m2-ko azalera du, bost solairutan.

## Erreferentziak

* ↑ clinicaindautxu.com

## Kanpo estekak

* Datuak: Q87762664
# Indartsuenaren legea

Junglako legea edo indartsuenaren legea hainbat egoeratan gizarte harremanak arautzen dituen ustezko printzipioa da, zeinaren arabera banako guztiak beste guztien aurka lehiatzen diren ingurune baztertzaile batean. Lehia horren ondorioz ahulak baztertu eta indartsuek irabazi egiten dute. Junglako legea terminoak jungla edo oihan itxiari egiten erreferentzia, non izaki guztiak beste espezieko harrapakari edo lehiakideen aurka egin behar duten etengabe.

## Ikus, gainera

* Homo homini lupus

## Kanpo estekak

* Datuak: Q2985773
# Indonesiako armarria

Indonesiako armarria Garuda izeneko hegoak irekita dituen urrezko arrano batek osatzen du. Herrialdeko antzinako tenplu ugaritan agertzen den irudia da, horietakoren batzuk VI. mendean datatuak daudelarik.
Arranoa Indonesiaren handitasun eta energiaren ikurra da. Bere paparrean zatikatutako armarri bat dago, eta bere herpeekin herrialdeko leloa idatzita dagoen zinta bat eusten du: "Bhinneka Tunggal Ika" ("Batasuna dibertsitatean") jatorria XV. mendean duena eta egiletza Tantularri ematen zaiona, Majapahit erresumako santu bat.
Armarria bera kuartelatua da. Goiko eta ezkerreko kuartela gorri heraldikozkoa da eta bertan "bateng" edo zezen basati baten beltz heraldikozko buru bat dago, nazioko ordezkarien demokrazia eta jakinduriaren ikurra dena. Bigarrenean, zilar heraldikozkoa dena eta eskuinean eta goian dagoena, "banyan" edo "beringin" zuhaitz bat agertzen da, herrialdearen batasuna irudikatzen duena. Hirugarrenean, hau ere zilarrezkoa eta behean eta ezkerrean dagoena, arroz eta kotoizko buru bana agertzen dira lehena zilar kolorekoa eta bigarrena gorri kolorekoa, herri guztiarentzako justizia sozial nahiari erreferentzia egiten diotenak, eta azken kuartelean, gorri kolorekoa eta behean eta eskuinean dagoena, uztai eta karratu erako kate-mailadun kate bat dago, gizakien ondorengo belaunaldiak irudikatzen dituena: uztaiek emakumeak ordezkatzen dituzte eta karratuek gizonak. Multzo honen gainean, eskusoi beltz batean bost puntako urrezko izar bat gehitzen da, Goi Jainko baten sinesmena irudikatzen duena.

## Ikus, gainera

* Pankasila

## Kanpo estekak

* Datuak: Q142845
* Multimedia: National emblem of Indonesia / Q142845
# Indonesiako Museo Nazionala

Indonesiako Museo Nazionala Jakartako Jalan Medan Merdeka Barat-en, Merdeka plazaren mendebaldean dagoen museo arkeologiko, historiko, etnologiko eta geografikoa da. Herrian Elefante Eraikuntza bezala ezaguna da (Gedung Gajah), 1871ean Thailandiako Chulalongkorn erregearen oparia; izen hori atzealdeko patioan erakusten duen brontzezko elefante bate estatuatik datorkio. Museoan jasotako bildumak ugariak dira; haien helburua Indonesiako osoko lurraldeak hartzea eta haien historia. Halaber, Indonesiako ondarea babesteko asmoa du.

## Historia

1778ko apirilaren 24an Holandako intelektual talde batek erakunde zientifiko bat, Bataviaasch Genotschap van Kunsten du Wetenschappen ere, (Bataviako Arteen eta Zientzien Elkartea) sortu zuen. Beren helburua ikerketa sustatzea zen, batez ere historia, arkeologia, antropologia eta fisika alorrean. Sortzaileetako batek, JCM Radermacher, eraikin bat eta oinarria izango zen objektu eta liburuen bilduma bat eman zuen. Hori museoaren hasiera izan zen. Proiektua aurrera joan ahala, espazioa gehiagoaren beharra ikusi zen. Thomas Stamford Raffles jeneralak XIX. mendearen hasieran eraikin berri bat egiteko bidea ireki zuen. 1862an Ekialdeko Indietako Gobernuak bildumak babesteko museo berri bat eraiki zuen. Berria 1868an inauguratu zen. 1950eko otsailaren 29an Kebudayaan Lembaga Indonesia (Indonesian kulturaren Kontseilua) izena hartu zuen instituzioak. 1962ko irailaren 17an Indonesiako gobernuak Museo Nagusia bihurtu zuen. 1979ko maiatzaren 28ko dekretuaren bidez, Museoa Museo Nazionala izendatu zuten.

## Erreferentziak

* ↑ https://web.archive.org/web/20100329074708/http://www.jakarta.go.id/en/jakartaku/museum_di_dki04.htm

## Kanpo estekak

(Ingelesez):Webgune ofiziala.
* Datuak: Q1467125
* Multimedia: National Museum (Indonesia) / Q1467125
# Indonesiako bandera

Indonesiako bandera :
| Erabilera | |
| Proportzioa | 2:3 |
| Erabakia | 1945 |
| Koloreak | Gorria Zuria |
Indonesiako bandera, Sang Merah Putih izenez ezaguna dena, XIII. mendeko Majapahit Inperioaren banderan oinarrituta dago. Neurri bereko bi errenkadaz osatuta dago: gorria goikoa, eta zuria behekoa.

## Kanpo estekak

* Datuak: Q101472
* Multimedia: National flag of Indonesia / Q101472